ตร.จีนรวบ พ่อใจร้าย ขายลูกสาววัยขวบได้ลงคอ ใช้หนี้พนัน 3 แสน
(ภาพ:pear video),เศร้า พ่อใจร้าย ขายลูกสาววัยขวบเดียว ใช้หนี้พนันออนไลน์ 3 แสน โกหกเมีย พาลูกสาวไปหาย่าที่อยู่ไกลเกือบ 2 พันกิโลเมตร แต่ไม่ยอมพากลับบ้านเสียที จนเมียมารู้ความจริง แจ้ง ตร.จับสามี,เมื่อ 21 มี.ค.62 เว็บไซต์ เดลี่เมล และ ,เดอะ ซัน ,รายงาน เกิดเหตุสะเทือนใจ ชายชาวจีนใจร้าย ขายลูกสาวแท้ๆ วัยเพียงขวบเดียวของตัวเองให้แก่สองสามีภรรยาคู่หนึ่ง เพื่อหวังนำเงินมาใช้หนี้พนันออนไลน์ 60,000 หยวน หรือประมาณ 3 แสนบาท,เหตุที่พ่อใจร้ายรายนี้ ซึ่งเจ้าหน้าที่เปิดเผยเพียงชื่อว่า เจียง ถูกตำรวจจับกุมที่ขายลูกสาว ในข้อหาค้ามนุษย์นั้น เป็นเพราะภรรยาของเขาเองรู้สึกกังวลใจที่สามีไม่ยอมพาบุตรสาวกลับมาบ้านเสียที หลังจากนายเจียงได้โกหกภรรยาของตนเองว่า เขาจะพาลูกสาววัยขวบเดียวไปหาปู่ย่าที่อยู่ไกลกว่า 1,800 กิโลเมตร และได้พาลูกสาวออกจากบ้านในเมืองกุ้ยหยาง มณฑลกุยโจว ตั้งแต่เดือนพฤศจิกายน ที่ผ่านมา แต่แล้วสามีก็ไม่ยอมพาลูกสาวกลับมาบ้าน โดยได้ผัดผ่อนเรื่อยมา,จนกระทั่ง 3 เดือนต่อมา ถึงเดือนกุมภาพันธ์ ภรรยารู้สึกกังวลใจมากขึ้น เธอจึงได้ตรวจเช็กมือถือของสามี และพบข้อความสนทนาระหว่างสามีกับคนซื้อลูกสาว จากนั้นเธอจึงได้นัดพบแม่ของสามี ที่เมืองจุนยี่ และแม่ของสามีได้บอกกับลูกสะใภ้คนนี้ ชื่อ นางหวังว่า ลูกชายของนางได้พาหลานสาวออกจากบ้านตั้งแต่หลายสัปดาห์ที่ผ่านมาแล้ว ด้วยเหตุนี้ นางหวัง จึงรีบแจ้งตำรวจให้ช่วยติดตาม นายเจียง สามีตกงาน และตำรวจได้ติดตามจนพบนายเจียงที่โรงแรมแห่งหนึ่งในเมืองกุ้ยหยาง เมื่อเดือน ก.พ.ที่ผ่านมา,นายเจียงยอมรับว่า เขาได้ติดหนี้พนันทางออนไลน์นับ 3 แสนบาท และได้ตัดสินใจขายลูกสาวหลังเห็นโฆษณารับเลี้ยงเด็ก โดยนายเจียงยังได้หลอกคนมาซื้อลูกสาวของตนเอง ที่อยู่ในมณฑลเจ้อเจียงว่า ที่ผ่านมา เขาได้เลี้ยงลูกสาวคนเดียวและไม่สามารถจะเลี้ยงดูลูกได้อีกต่อไป อีกทั้งยังโกหกว่าพ่อแม่ก็เสียชีวิตหมดแล้ว ไม่มีบ้านให้กลับไปอยู่อีกต่อไป
เศร้า พ่อใจร้าย ขายลูกสาววัยขวบเดียว ใช้หนี้พนันออนไลน์ 3 แสน โกหกเมีย พาลูกสาวไปหาย่าที่อยู่ไกลเกือบ 2 พันกิโลเมตร แต่ไม่ยอมพากลับบ้านเสียที จนเมียมารู้ความจริง แจ้ง ตร.จับสามี
พ่อขายลูกสาววัยขวบ,พ่อใจร้ายขายลูกสาว,ติดหนี้พนันออนไลน์,จีน